विराट कोहलीला गाड्या पिण्याच्या पाण्याने धुतल्याबद्दल 500 रुपयांचा दंड #5मोठ्याबातम्या\nकोहली

1. पिण्याच्या पाण्याने गाडी धुतल्याबद्दल कोहलीला 500 रुपयांचा दंड

पिण्याच्या पाण्यानं गाडी धुतल्याप्रकरणी टीम इंडियाचा कर्णधार विराट कोहलीला गुरुग्राम महापालिकेनं 500 रुपयांचा दंड ठोठावला आहे. एबीपी माझानं ही बातमी दिली आहे.

तर झालं असं की, कोहलीच्या गुरुग्राममधील निवासस्थानी काम करणारे कर्मचारी गाड्या धुण्यासाठी पिण्याच्या पाण्याची नासाडी करत असल्याची तक्रार शेजाऱ्यांनी केली होती. 

गुरुग्राममधील DLF फेज-1 मध्ये विराट कोहलीचं घर आहे. घराबाहेर कोहलीच्या मालकीच्या सहा गाड्या उभ्या असतात. या गाड्या धुण्यासाठी कोहलीचे कर्मचारी पिण्याचं पाणी वापरत असल्याची तक्रार त्याच्या शेजाऱ्यांनी दिली होती. 

तक्रारीत तथ्य आढळल्यामुळे गुरुग्राम महापालिकेनं कोहलीच्या स्टाफकडून 500 रुपयांचा दंड वसूल केला आहे.

2. अर्ध्याच तासात जेऊन परत यायचं: सरकारी अधिकाऱ्यांना आदेश

सरकारी कार्यालयांमध्ये दुपारच्या जेवणाचा कालावधी दुपारी 1 ते 2 असला तरी आता जेवण अर्ध्या तासात उरकावं लागेल, असं परिपत्रक सरकारनं जारी केलं आहे. त्यामुळे आता अर्ध्या तासात जेवण आटोपून कर्मचाऱ्यांना कामावर परत यावं लागणार आहे.  ईटीव्ही भारतनं ही बातमी दिली आहे.

सरकारनं काढलेल्या परिपत्रकात 21 ऑगस्ट 1988च्या सरकारी अध्यादेशाचा उल्लेख करण्यात आला आहे. 

या शासन निर्णयानुसार, शासकीय कार्यालयीन वेळेत दुपारच्या भोजनासाठी अर्धा तासाची सुटी आहे. 

सामान्य नागरिक शासकीय कार्यालयात गाऱ्हाणी घेवून आले असता अधिकारी, कर्मचारी यावेळेत उपलब्ध होत नाहीत. सरकारी अधिकारी किंवा कर्मचारी कामात टाळाटाळ करतात. या तक्रारींची दखल घेऊनच सरकारनं हे परिपत्रक काढलं आहे, असं बातमीत म्हटलं आहे.

3. देवेंद्र फडणवीस काँग्रेसचे कार्यकर्ते फोडत आहेत: अशोक चव्हाण

मुख्यमंत्री देवेंद्र फडणवीस काँग्रेसच्या कार्यकर्त्यांना फोन करून फोडाफोडीचं राजकारण करत आहेत, असा आरोप काँग्रेसचे नेते अशोक चव्हाण यांनी केला आहे. महाराष्ट्र टाइम्सनं ही बातमी दिली आहे. 

विधानसभा निवडणुकीच्या तयारी संदर्भात काँग्रेसची मुंबईत बैठक झाली. बैठकीनंतर अशोक चव्हाण यांनी माध्यमांशी संवाद साधला. त्यावेळी ते म्हणाले, "काँग्रेसच्या काही नेत्यांना मुख्यमंत्री आणि काँग्रेस सोडून गेलेले नेते फोन करून भाजपमध्ये ओढण्याचा प्रयत्न करत आहेत. पण भाजपच्या गळाला काही लागणार नाही."

अशोक चव्हाण यांच्या आरोपांना जलसंपदा मंत्री गिरीश...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.